सनी देओल और करीना कपूर के सामने करण देओल लगे चिल्लाने, बोले- तारीख पर तारीख...देखें Video  
करण देओल की फिल्म 20 सितंबर को होगी रिलीज
पापा सनी देओल ने की है डायरेक्ट
रोमांटिक अंदाज में दिखेंगे करण देओल
सनी देओल (Sunny Deol) के बेटे करण देओल (Karan Deol) की फिल्म 'पल पल दिल के पास (Pal Pal Dil Ke Paas)' 20 सितंबर को रिलीज होने जा रही है. करण देओल पापा सनी देओल के साथ मिलकर फिल्म के प्रमोशन में लग गए हैं, और फिल्म को प्रमोट करने सनी देओल (Sunny Deol) और करण देओल सबसे पहले 'डांस इंडिया डांस' के सेट पर पहुंचे. जहां डांस के धमाल के साथ ही फिल्म को लेकर भी खूब धमाल हुआ और सनी देओल के बेटे करण देओल (Karan Deol) पापा का आइकॉनिक डायलॉग भी बोलते नजर आए. करण देओल (Karan Deol) का यह शानदार वीडियो सोशल मीडियो पर खूब वायरल हो रहा है. 
A post shared by ZEE TV (@zeetv) on Aug 25, 2019 at 10:53pm PDT
'डांस इंडिया डांस' का प्रोमो वायरल हो रहा है जिसमें सनी देओल (Sunny Deol) बता रहे हैं कि पहले पापा ने हमें लॉन्च किया और अब मेरा समय आ गया है कि मैं बेटे को लॉन्च करूं. डांस इंडिया डांस के सेट पर करीना कपूर खान (Kareena Kapoor) भी बतौर जज मौजूद थीं. करीना कपूर और सनी देओल के सामने करण देओल (Karan Deol) ने अपनी एक्टिंग के भी खूब हाथ दिखाए और पापा का तारीख वाला डायलॉग बोलते भी नजर आए. इसी अनोखे अंदाज में करण देओल ने लोगों से फिल्म देखने की अपील भी की.
A post shared by Sahher Bambba (@sahherbambba) on Aug 23, 2019 at 5:50am PDT
बता दें कि फिल्म 'पल पल दिल के पास' (Pal Pal Dil Ke Paas) एक रोमांटिक ड्रामा है, जिसके जरिए करण देओल (Karan Deol) अपने एक्टिंग करियर की शुरुआत करेंगे. इस फिल्म में करण देओल (Karan Deol) के अलावा सहर बाम्बा भी मुख्य भूमिका में दिखाई देंगी. फिल्म 'पल पल दिल के पास' 20 सितंबर को रिलीज होगी.